Document ID: 31997D0752

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Οκτωβρίου 1997 για την τροποποίηση, όσον αφορά την Ισλανδία, της απόφασης 94/278/ΕΚ για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (97/752/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο 1 της οδηγίας 89/662/ΕΟΚ και, όσον αφορά τους παθογόνους παράγοντες της οδηγίας 90/425/ΕΟΚ (1), όπως τροποποιήθηκε τελευταία από την οδηγία 96/90/ΕΚ (2), και ιδίως το άρθρο 10,
Εκτιμώντας:
ότι οι εισαγωγές αλεύρων ιχθύων που προέχρονται από την Ισλανδία διέπονται στο εξής από τις διατάξεις που αναφέρονται στο παράρτημα Ι της συμφωνίας για τον Ευρωπαϊκό Οικονομικό Χώρο και ότι πρέπει, κατά συνέπεια, να τροποποιηθούν όλες οι σχετικές διατάξεις που προηγούνται της εν λόγω συμφωνίας 7
ότι για το σκοπό αυτό είναι αναγκαίο να τροποποιηθεί η απόφαση 94/278/ΕΚ της Επιτροπής (3), ιδίως αφαιρώντας την Ισλανδία από τον κατάλογο που αναφέρεται στο παράρτημά της μέρος ΙΙ σημείο Β 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα μέρος ΙΙ σημείο Β της απόφασης 94/278/ΕΚ, η σειρά «(IS) Ισλανδία» καταργείται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 31 Οκτωβρίου 1997.

Labels: 17
0
3
6
18